De havde egentlig regnet med, at de torsdag skulle besøge den berømte Jesusfigur på bjerget over Rio de Janeiro. Men datteren og hendes doublemakkers sejr i semifinalen har lavet om på det. Til stor glæde for familien. - Jamen, det er jo helt vanvittigt. Det må vi sige. Det var ikke noget, vi havde turde håbe på, da vi tog hjemme fra. Men nu er hun der, siger John Pedersen, der er den stolte far til Christinna. Familien glæder sig nu til at skulle se badminton frem for Jesus-figuren torsdag eftermiddag. Se hele interviewet med familien Pedersen over artiklen

Referat:
Den nordjyske damedouble i badminton, Kamilla Rytter Juhl og Christinna Pedersen er i OL-finalen til stor glæde for Christinnas familie.